TÁJÉKOZTATÁS

A diákigazolvány igényléséhez szükséges Nemzeti Egységes Kártyarendszer (NEK) azonosító az ország bármelyik kormányablakában, vagy okmányirodájában igényelhető.

**A NEK azonosító igénylés feltétele, hogy az igénylő rendelkezzen érvényes személyazonosító okmánnyal.**

**A NEK azonosító (adatlap) igényléséhez 14 év alatti gyermek esetében** szükség van a törvényes képviselőjének személyazonosító okmányaira (személyi igazolvány, vagy útlevél, vagy kártya formátumú jogosítvány+lakcímkártya), továbbá a gyermek személyazonosító okmányaira (személyi igazolvány, vagy útlevél+lakcímkártya).

Ha a gyermek **már rendelkezik** személyazonosító igazolvánnyal, vagy útlevéllel, akkor elegendő egy törvényes képviselővel megjelenni a kormányablakban/okmányirodában a NEK adatlap kiállításához.

**Ha a 14 év alatti gyermeknek nincs érvényes személyazonosító igazolványa, vagy útlevele, akkor a NEK azonosító kiállítását megelőzően személyazonosító igazolványt kell részére készíttetni, melyhez mindkét törvényes képviselő szükséges, illetve a gyermek születési anyakönyvi kivonata és lakcímkártyája.** Az ügyintézésnél **vagy** mindkét szülő megjelenik, **vagy a**z egyik szülő személyes jelenléte és a másik szülő hozzájáruló nyilatkozata szükséges a gyermek személyazonosító igazolványának kiadásához. Kizárólagos szülői felügyeleti jog esetén a szülői felügyeletet gyakorló szülő jelenléte és a bíróság jogerős végzése vagy a Gyámhatóság jegyzőkönyve szükséges a gyermekelhelyezésről, szülői felügyeleti jog gyakorlásáról.

**14 év feletti gyermekek önállóan**, azaz szülő nélkül is intézhetik a NEK adatlap, valamint – amennyiben **nem rendelkezik** érvényes személyazonosító igazolvánnyal vagy útlevéllel - a személyazonosító igazolvány igénylését a kormányablakban, vagy okmányirodában.

Az ügyintézésnél a gyermekről fénykép készül, melyet követően a NEK azonosítót tartalmazó NEK adatlap azonnal átadásra kerül az ügyfél részére. Ezt kell majd az iskolában leadni a diákigazolvány igényléséhez.

**A NEK adatlap elkészítése díjmentes.**

Az ügyintézés a veszélyhelyzet ideje alatt csakis előzetes időpontfoglalással lehetséges, egyéb esetben pedig a várakozási idő csökkentése érdekében javasolt a kormányablakokban.

**Időpont foglalható** az ország valamennyi kormányablakábaa **1818 kormányzati ügyfélvonalon** (amely 0.00 órától 24.00 óráig a hét minden napján hívható díjmentesen), továbbá a veszélyhelyzetre tekintettel jelenleg akár ügyfélkapu regisztráció nélkül is, egyéb esetben pedig ügyfélkapu regisztráció birtokában a **Központi Időpontfoglaló Alkalmazás** segítségével a **https://idopontfoglalo.kh.gov.hu** címen.

További tájékoztatást ügyintézőink ügyfélfogadási idő alatt az **alábbi telefonszámokon tudnak adni:**

**Kunszentmártoni Kormányablak** (5440 Kunszentmárton, Deák Ferenc u. 2.):56/795-335, 795-638

**Tiszaföldvári Okmányiroda** (5430 Tiszaföldvár, Kossuth L. út 67.): 56/795-661

**A Kunszentmártoni Kormányablak ügyfélfogadási ideje:**

Hétfő: 07:00-16:00

Kedd: 08:00-16:30

Szerda: 08:00-16:30

Csütörtök: 10:00-18:00

Péntek: 08:00-14:00

**A Tiszaföldvári Okmányiroda ügyfélfogadási ideje:**

Hétfő: 07:30-17:00

Kedd: nincs ügyfélfogadás

Szerda: 08:00-16:00

Csütörtök: 13:00-16:00

Péntek: 08:00-12:00